"Аҵыхәтәантәи жәаба-жәаҩашықәса рыҩныҵҟала ицәырҵит Аԥсны зынӡагьы иҟамыз ачымазарақәа. Уахь иаҵанакуеит африкатәи аҿкы ҳәа изышьҭоу аҳәақәа рчымазара. Даара аџьабаа ҳнарбеит, ҳтәылаҿы аҳәақәа зегьы аныҳамхыр ада ԥсыхәа амамкәа иҟалеит. Избанзар, уи ачымазара иаҿагылоу алаҵа ӡбам. Азнаказ, ауааԥсыра агәра ргомызт ус еиԥш ачымазара ыҟоуп ҳәа, еиуеиԥшым ацәажәарақәагьы ахылҿиаахьан, аха анаҩс аҭагылазаашьа аныуадаҩха уи иазааит. Анаҩс зынӡа ааигәа арахә рчымазара ҿкны иҟан. Аха алаҵақәа ирыбзоураны уи аанкылара алыршахеит", — иҳәеит Џьопуа арадио Sputnik Аԥсны аефир аҟны.
Џьопуа: Аԥсны уаанӡа иҟамыз аҿкы чымазара ҿыцқәа цәырҵуа иалагеит
14:11 28.04.2018 (ирҿыцуп: 14:12 28.04.2018)
© Sputnik / Томас ТхайцукРоман Джопуа
© Sputnik / Томас Тхайцук
Аҳәынҭқарратә аветеринартә маҵзура инаныгӡо аусуреи, ашәарҭара зцу аҿкы чымазарақәеи ртәы арадио Sputnik Аԥсны аефир аҟны далацәажәеит аҳәынҭқарратә аветеринартә маҵзура ахантәаҩы Роман Џьопуа.